Branta musuzuri

Branta musuzuria (Branta leucopsis) anatidae familiako hegaztia daAttenborough, David (1998). The Life of Birds. Princeton: Princeton University Press. , antzarraren taldekoa, Europan eta Amerikako iparraldeko muturrean bizi dena.

 Deskribapena 
Braanta musuzuria tamaina ertaineko antzarra da. Luzeran 55-70 cm neurtzen ditu, hego zabalera 130-145 cm-koa da eta 1'21-2'23 kg artean pisatzen ditu. Izenak adierazten duen bezala aurpegi zuria du moko eta lepo beltzarekin kontraste handia egiten duena. Bizkarraldea grisa da eta marra zuriak eta beltzak ditu. Barnealdea zuria da, marra gris batzuk ere ageri ditu. Isatsa beltza da baina hegan ari dela "V" zuri bat azaltzen da. Branta musuzuriaren hankak ilunak dira.

 Elikadura 
Branta musuzuria belarjalea da. Ezpata-belarren, ihien eta uretako beste hainbat landareren hosto, sustrai eta haziak jaten ditu, bai eta goroldioak eta hirustak ere.

Negu garaian landa eremutako haziak eta barazkiak jan ditzake, baina hirusta zelaiak ditu gogokoen.

 Ugalketa 
Maiatza eta uztaila artean 5-50 bikoteko koloniak osatzen ditu habia egiteko. Urtero habialeku bera erabiltzen du.

Eremu harkaiztsuetako zuloak erabiltzen ditu tundran, labarretan, mendigainetan edo aintzira eta ibaiertzetako landaretza artean.

Emeak 4-6 arrautza zuri jartzen ditu eta 25 egunez erruten ditu. Txitak jaiotzen direnean helduek lumak mudatzen dituzte eta uztaileko 3-4 astetan hegan egiteko ez dira gai izaten. Gurasoek ez dituzte txitak elikatzen, gurasoei jarraituz bilatu behar dute jatekoa, horretarako labarretatik salto egiten dute eta planeatuz iristen dira behera. 7 aste pasa ondoren hegan egiteko gai izango dira.

 Erreferentziak 

Kategoria:Anatidae
Kategoria:Euskal Herriko hegaztiak
Kategoria:1803. urtean deskribatutako taxoiak
Kategoria:Europako hegaztiak